stanford-oval/wikipedia huggingface dataset:
X-Men Origins: Wolverine
Videopeli

Raven Software kehitti elokuvaan pohjautuvan videopelin, jonka Activision Blizzard julkaisi 1. toukokuuta 2009. Pelin käsikirjoitus on Marc Guggenheimin käsialaa, ja osa elokuvan näyttelijöistä toimii myös pelissä hahmonsa äänenä. Pelin juoni ei kuitenkaan ole suora kopio elokuvasta, sillä se on elokuvaversiota laajempi, ja pelissä on mukana muun muassa Vahteja, Wendigo ja Mystikko, joka oli esiintynyt aikaisemmissa Ryhmä-X-elokuvissa. Peli oli myös huomattavasti elokuvaa väkivaltaisempi, ja sen ikäraja on useimmilla konsoleilla K-16 tai K-18.
Jatko-osa

Elokuvalle varmistettiin jatko-osa 5. toukokuuta eli vain kaksi päivää elokuvan virallisen julkaisuviikonlopun jälkeen. Japaniin sijoittuvan Wolverine-nimisen elokuvan julkaisuajankohdaksi tuli kesä 2013. X-Men Origins: Wolverine -elokuvan loppukohtauksessa Logan nähdään juomassa baarissa Japanissa. Japani on myös Claremontin ja Millerin elokuvaa innoittaneen lyhytsarjan tapahtumapaikka.
Elokuvassa esiintyneistä Gambiitista sekä Deadpoolista on myös huhuttu mahdollisia elokuvia, ja Deadpool spin-off on varmistunut. X-Men Origins: Wolverinessä näytellyt Ryan Reynolds on suostunut uusimaan roolinsa Wade Wilsonina sillä ehdolla, että elokuva olisi täysin uskollinen sarjakuvalle.
Aiheesta muualla

Elokuvan viralliset sivut
X-Men Origins: Wolverine Internet Movie Databasessa (englanniksi)
Allmovie: X-Men Origins: Wolverine
Rotten Tomatoes: X-Men Origins: Wolverine
Hugh Jackman, Ryan Reynolds, Taylor Kitsch, Liev Schreiber, Lynn Collins, ja will.i.am elokuvan ensi-illassa Tempessä, Arizonassa.
Pääosien esittäjät yhdessä Tempen kaupunginjohtajan kanssa.
Alakol

| Alakol |
| --- | --- |

Valtiot:  Kazakstan
Paikkakunta:  Kazakstan 
Koordinaatit:  46°04′52″N, 81°45′51″E
Mittaustietoja
Pinnankorkeus:  347 m
Pituus:  52  km
Leveys:  104  km 
Pinta-ala:  2 650 km²
Tilavuus:  58 600  hm3 
Suurin syvyys:  45 m
Valuma-alue:  65 200 km²
 fiAlakol 
Alakol (kaz. Алакөл, Alaköl, ven. Алаколь) on laskujoeton suolainen järvi Kazakstanissa, 347 metrin korkeudessa. Se sijaitsee kapeassa laaksossa, joka yhdistää Kazakstanin ylängöt Luoteis-Kiinan aroalueisiin. Alakolin valuma-alue on 65 200 neliökilometriä ja se saa lisäksi ajoittain vettä Urdzhar-joesta, joka laskee järven pohjoispäähän. Järven suurin syvyys on 45 metriä, ja sen pinta-ala on 2 650 neliökilometriä.
Järven pohjoispää on rehevöitynyt suoalueeksi, joka on lintujen suosima levähdys- ja pesimäpaikka. Suoranta on rauhoitettu luonnonsuojelualueeksi.
Adam Deacon

Adam Deacon
Adam Deacon (s. 4. maaliskuuta 1983) on englantilainen näyttelijä ja räppäri, joka sai näkyvyyttä näyteltyään elokuvassa Kidulthood (2006) ja sen jatko-osassa Adulthood (2008). Deacon on myös kirjailija ja ohjaaja.
Adam Deacon kasvoi englantilaisen äitinsä kanssa Stoke Newingtonin alueella Itä-Lontoossa. Hänen marokkolainen isänsä erosi hänen äidistään hänen ollessaan kaksivuotias. Deacon voitti Orange BAFTA Rising Star Awardin vuonna 2012. Palkinto myönnetään vuosittain elokuva-alan uusille kyvyille.
Singlet

"Keep Moving" (2010)
"Hype Hype Ting" (2011)
"Do It" (2011)
"People's Champion" (2012)
"Flying High" (2012)
"Soldier" (2013)
Aiheesta muualla

Adam Deacon Internet Movie Databasessa. (englanniksi)
554

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Tapahtumia

Itä-roomalainen kenraali Narses valloitti koko Italian ja liitti sen jälleen osaksi Rooman valtakuntaa
Syntyneitä

Suiko, Japanin keisarinna
Kuolleita

Agila I, visigoottien kuningas
Al-Qunaytran maakunta

| Al-Qunaytran maakunta Al-Qunayṭirah Quneitra |
| --- | --- |

 Sijainti
Valtio:  Syyria
Hallinto:  
 – hallinnollinen keskus:  Kuneitra (Al-Qunaytira)
Pinta-ala:  (685) km²
Väkiluku (2011)  (ennen sisällissotaa):  90 000
Lyhenteet:  
 – ISO 3166:  SY-QU
Al-Qunaytran maakunta, myös Quneitran maakunta tai Kuneitran maakunta (arab. مُحافظة القنيطرة‎‎, Muḥāfaẓat  al-Qunaiṭira) on yksi Syyrian neljästätoista maakunnasta. Maakunnan pinta-ala on 685 km². Vuonna 2011, ennen sisällissotaa, sen väkiluvuksi arvioitiin 90 000. Maakunnan pääkaupunki on Kuneitra (Al-Qunaytira, El-Kuneitra).
Israel on miehittänyt suurinta osaa maakunnasta vuodesta 1967 alkaen.
Aiheesta muualla

Kuvia tai muita tiedostoja aiheesta Al-Qunaytran maakunta Wikimedia Commonsissa
Al-Qunayṭirah (englanniksi) (britannica.com)
Syyrian maakunnat
Aleppo
As-Suwayda
Damaskos
Dar'a
Dayr az-Zawr
Hama
Hasaka
Homs
Idlib
Latakia
Qunaytra
Raqqa
Rif Dimašq
Tartus
Adam Deadmarsh

| Adam Deadmarsh |
| --- | --- |

Henkilötiedot
Syntynyt: 10. toukokuuta 1975 (ikä 49) Trail, Brittiläinen Kolumbia
Kansalaisuus:   Kanada  Yhdysvallat
Jääkiekkoilija
Lempinimi:  Deader
Pelipaikka:  oikea laitahyökkääjä
Maila:  oikea
Pituus:  183 cm
Paino:  93 kg
Pelaajaura
Pääsarjaura:  1994–2003
Seurat:  Quebec Nordiques Colorado Avalanche Los Angeles Kings
NHL-varaus:  14. varaus, 1993 Quebec Nordiques
Adam Deadmarsh (s. 10. toukokuuta 1975 Trail, Brittiläinen Kolumbia) on yhdysvaltalainen ammattilaisuransa lopettanut jääkiekkoilija, jonka ura päättyi loukkaantumisiin.
Ura

Deadmarsh on Beaver Valley Nite Hawksin kasvatti. Junioriuransa hän edusti WHL-liigan Portland Winter Hawksia. Neljän WHL-kauden aikana Deadmarsh teki 220 ottelussa yhteensä 276 pistettä. Hän edusti Kanadan nuorten maajoukkuetta kahdesti vuonna 1992 ja seuraavalla kaudella Quebec Nordiques varasi hänet NHL:n varaustilaisuuden 1993 ensimmäisellä kierroksella 14. pelaajana. Kausi 1993–1994 oli Deadmarshin todellinen läpimurto, sillä hän teki kauden aikana 99 pistettä. Seuraavana vuonna kesken kauden hän siirtyi NHL:ään.
Nordiques oli hankkinut Deadmarshiin käytetyn varausoikeuden 20. kesäkuuta 1993 käydyssä kaupassa, jossa seura vaihtoi ensimmäisen kierroksen varausoikeukset päikseen New York Islandersin kanssa. Lisäksi Quebec sai vaihtokaupassa Mark Fitzpatrickin ja Islanders Ron Hextallin. Deadmarshin tulokaskauden jälkeisenä kesänä Nordiques muutti Coloradoon ja vaihtoi nimekseen Colorado Avalanche. Toisella kaudellaan 1995–1996 Deadmarsh voitti Stanley Cupin Avalanchen riveissä. Alun perin hänet oli kirjoitettu Stanley Cupiin väärällä nimellä Adam Deadmarch. Jälkeenpäin se korjattiin, mikä oli ensimmäinen kerta kun kirjoitusvirhe korjattiin Stanley Cupissa.
Deadmarsh pelasi Coloradossa vajaan 50 pisteen kausia, poikkeuksena kausi 1996–1997, jolloin hän teki 60 pistettä, voittaen joukkueen sisäisen maalipörssin. Deadmarshin NHL-uraa värittivät loukkaantumiset, hän pelasi vain kahdesti täyden kauden. "Deader" oli tyypillinen voimahyökkääjä,[lähde? ] lähes joka kausi hän keräsi yli 100 jäähyminuuttia. Muutamaa kuukautta ennen Coloradon toista mestaruutta Deadmarsh myytiin helmikuussa 2001 Los Angeles Kingsiin isossa kaupassa, jossa olivat osallisena muun muassa Rob Blake, Aaron Miller ja Steve Reinprecht.
Deadmarsh oli sivussa suurimman osan kaudesta 2002–2003 sekä koko kauden 2003–2004 kahden aivotärähdyksen takia. Hän ilmoitti lopettavansa uransa 22. syyskuuta 2005, vedoten hänen edelliseen aivotärähdykseen jonka johdosta hän ei pystynyt enää pelaamaan jääkiekkoa. Kaudella 2009–2010 hänet valittiin Avalanche Alumniin.
Ura > Maajoukkueura

| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Salt Lake City 2002 | jääkiekko |  |
| World Cup  | World Cup  | World Cup  |  |
|  Kultaa | Kanada 1996 |  |  |
Kanadassa kasvaneella Deadmarshilla on kaksoiskansalaisuus sillä hänen äitinsä on yhdysvaltalainen. Niinpä Deadmarsh sai edustaa Yhdysvaltojen maajoukkuetta. Deadmarsh pelasi nuorten MM-kisoissa 1993, 1994 ja 1995. Lisäksi hän pelasi aikuisten tasolla Jääkiekon maailmancupissa 1996 ja olympialaisissa 1998 ja 2002.
Adam Deutsch

| Adam Deutsch> Henkilötiedot |
| --- | --- |
Syntynyt: 22. toukokuuta 1995 (ikä 29) Gävle, Ruotsi
Kansalaisuus:   Ruotsi  Kroatia
Jääkiekkoilija
Pelipaikka:  puolustaja
Maila:  vasen
Pituus:  184 cm
Paino:  86 kg
Seura
Seura:  Nottingham Panthers
Sarja:  EIHL
Pelinumero:  32
Pelaajaura
Pääsarjaura:  2014–
Aik. seurat:  Almtuna IS (Allsv.) Medveščak Zagreb (KHL/EBEL) Brynäs IF (SHL)
Adam Deutsch (s. 22. toukokuuta 1995 Gävle, Ruotsi) on ruotsalainen jääkiekkopuolustaja, joka pelaa EIHL-joukkue Nottingham Panthersissa.
Ura > Seuraura

Deutsch on Strömsbro IF:n kasvatti. Hän pelasi myöhemmät juniorivuotensa kuitenkin Brynäs IF:ssä, jossa Deutsch voitti J20 SuperElitin pronssia vuonna 2014, J18 Allsvenskanin mestaruuden vuonna 2013 ja U16 SM:n pronssia vuonna 2011. Kaudella 2014–2015 hän toimi Brynäsin J20-junioreiden varakapteenina. Deutsch debytoi samalla kaudella myös seuran SHL-joukkueessa, jossa hän pelasi kolme runkosarja- ja seitsemän playoff-ottelua tehden kaksi syöttöpistettä. Deutsch sai tililleen ensimmäisen SHL-ottelunsa runkosarjan avauskierroksella 11. syyskuuta 2014 Frölunda HC:tä vastaan. Hän jäi ottelussa kuitenkin ilman peliaikaa. Deutsch sai ensimmäiset jääaikansa SHL:ssä kolmannessa ottelussaan runkosarjan päätöskierroksella 5. maaliskuuta 2015. Hän sai ottelussa jääaikaa 13.56 minuuttia.
Heinäkuussa 2015 Deutsch siirtyi try-outille KHL:n kroatialaisjoukkue Medveščak Zagrebiin, jonne hän sai vuoden mittaisen sopimuksen elokuussa. Deutsch teki tulokaskautensa aikana 20 runkosarjaottelussa yhden maalin. Hänen pääsarjauransa avausmaali syntyi 31. tammikuuta 2016 vieraissa Metallurg Novokuznetskia vastaan. KHL-kauden jälkeen Deutsch vahvisti Medveščakin kakkosjoukkuetta Kroatian pääsarjan pudotuspeleissä, jotka päättyivät mestaruuteen.
Kaudeksi 2016–2017 Deutsch palasi kotimaahansa ja siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Almtuna IS:ään.
Deutsch palasi kaudeksi 2017–2018 vuoden mittaisella sopimuksella Medveščak Zagrebiin, joka siirtyi KHL:stä pelaamaan monikansallista, itävaltalaisvetoista Erste Bank Eishockey Ligaa. Heinäkuussa 2018 hän teki joukkueen kanssa vuoden mittaisen jatkosopimuksen. Joulukuussa 2018 Medveščak joutui kuitenkin purkamaan hänen ja usean muun pelaajan sopimuksen talousvaikeuksien vuoksi. Tammikuussa 2019 Deutsch palasi alustavasti 3. helmikuuta asti ulottuvalla sopimuksella Brynäsin SHL-joukkueeseen paikkaamaan loukkaantumisia. Päivää ennen lyhyen sopimuksensa päättymistä hänen sopimustaan jatkettiin kauden 2018–2019 loppuun.
Muuta

Myös Deutschin pikkuveljet David ja Gabriel pelaavat jääkiekkoa. David pelasi kaudella 2017–2018 puolustajana MODO Hockeyn Allsvenskan-joukkueessa ja Gabriel pelaa hyökkääjänä Brynäs IF:n J20-junioreissa.
Adam Deutschilla on äitinsä kautta myös Kroatian kansalaisuus.
Alan Basil de Lastic

Alan Basil de Lastic (24. syyskuuta 1929 Myanmar – 20. kesäkuuta 2000) oli intialainen roomalaiskatolinen arkkipiispa. Hänet vihittiin papiksi Calcuttan arkkihiippakuntaan 21. joulukuuta 1958 ja nimitettiin sen vihkipiispaksi sekä Cissan titulaaripiispaksi 9. huhtikuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.
De Lastic lähti Rangoonista toisen maailmansodan aikana. Hän teki yhteistyötä Äiti Teresan kanssa. Hän oli perustamassa ihmisoikeusjärjestöä United Christians Forum for Human Rights ja toimi sen puheenjohtajana.
De Lastic sai 2. heinäkuuta 1984 nimityksen Lucknowin piispaksi ja 19. marraskuuta 1990 Delhin arkkipiispaksi. Hän kuoli 70-vuotiaana virassa.
Adolf von Auersperg

Adolf von Auersperg.
Adolf von Auersperg (21. heinäkuuta 1821 Praha, Böömi – 5. tammikuuta 1885 Goldeggin linna) oli itävaltalainen ruhtinas ja valtiomies, joka toimi Itävallan pääministerinä vuosina 1871–1879.
Adolf von Auersperg kuului vanhaan, jo 1000-luvulta tunnettuun Auerspergin aatelissukuun. Hänen vanhempi veljensä oli Karl von Auersperg, joka toimi vuonna 1868 lyhyen aikaa pääministerinä. Adolf von Auersperg palveli aluksi ratsuväenupseerina, kunnes hänet vuonna 1860 valittiin Böömin maapäiville niin sanotun perustuslaillisen puolueen edustajana. Vuonna 1867 hänet nimitettiin Böömin ylimaamarsalkaksi (oberstlandmarschall) ja 1870 Salzburgin paikallishallinnon johtajaksi (landespräsident). Kun Karl Siegmund von Hohenwartin hallitus kaatui 1871 epäonnistuneeseen yritykseen luoda Böömille itsehallinto, keskitettyä hallintoa kannattanut Auersperg tuli uudeksi pääministeriksi. Hän kokosi professoreista ja juristeista hallituksen, joka keskittyi hallinnollisiin uudistuksiin. Böömin suhteen se vetäytyi täydellisesti Hohenwartin linjasta, joten tšekit alkoivat protestina boikotoida parlamenttia ja Böömin maapäiviä. Auerspergin hallitus toteutti vuonna 1873 vaalijärjestelmän uudistamisen ja vähensi kirkon vaikutusvaltaa, mutta se kärsi poliittisista skandaaleista ja puolueiden sisäisistä riidoista. Vuoden 1878 Berliinin kongressin jälkeen Itävalta ryhtyi miehittämään Bosnia-Hertsegovinaa Balkanilla. Valtakunnan slaavilaisen väestön lisääntymistä pelännyt saksalaisten liberaalien puolue veti tämän seurauksena tukensa pois hallitukselta, minkä jälkeen Auersperg erosi helmikuussa 1879. Myöhemmin samana vuonna pääministeriksi tullut Eduard Taaffe sai suostuteltua tšekkiedustajat palaamaan valtiopäivätyöhön. Pääministerikautensa jälkeen Auersperg oli kuolemaansa asti valtakunnan tilintarkastustuomioistuimen presidentti.
Šilalėn kunnallispiiri

| Šilalėn kunnallispiiri (Šilalės rajono savivaldybė) |
| --- | --- |
 vaakuna

Valtio:   Liettua
Lääni:  Tauragėn lääni
Hallinnollinen keskus:  Šilalė
Pinta-ala:  
 – Kokonaispinta-ala:  1188 km²
Väkiluku (2008):  30 131
 – Väestötiheys:  26,5 as./km²
 
 www.silale.lt  
Infobox OKVirheellinen NIMI-arvo: 
Šilalėn kunnallispiiri (liett. Šilalės rajono savivaldybė) on yksi Liettuan kuudestakymmenestä kunnallispiiristä, joka sijaitsee Tauragėn läänissä. Vuonna 2008 kunnallispiirin väkiluku oli 30 131 asukasta. Hallinnollisena keskuksena toimii Šilalė. Maatalous on kunnallispiirin tärkein elinkeino.
Asutuskeskukset > Kaupungit

Šilalė (hallinnollinen keskus)
Asutuskeskukset > Kauppalat

Kvėdarna
Laukuva
Pajūris (Šilalė)
Kaltinėnai
Upyna (Šilalė)
Teneniai
Asutuskeskukset > Kylät

Šiauduva
Pajūralis
Vingininkai
Aiheesta muualla

Wikimedia Commonsissa on kuvia tai muita tiedostoja aiheesta .
Kunnallispiirin virallinen sivusto (liettuaksi) (englanniksi)
Tauragėn lääni
| --- | --- |
Kunnat:  Jurbarkasin kunnallispiiri • Pagėgiain kunta • Šilalėn kunnallispiiri • Tauragėn kunnallispiiri
Kaupungit:  Pagėgiai • Panemunė • Šilalė • Tauragė • Skaudvilė
Kauppalat:  Veliuona • Seredžius • Raudonė • Eržvilkas • Vilkyškiai • Viešvilė • Kvėdarna • Laukuva • Pajūris (Šilalė) • Kaltinėnai • Upyna (Šilalė) • Teneniai • Žygaičiai • Pagramantis
Kylät:  Klausučiai (Jurbarkas) • Skirsnemunė • Jurbarkai • Natkiškiai • Rukai (kylä) • Lumpėnai • Šilgaliai • Piktupėnai • Benininkai • Žukai • Šiauduva • Pajūralis • Vingininkai • Butkeliai • Lauksargiai • Adakavas Mažonai • Eičiai
Liettuan läänit ja kunnallispiirit
| --- | --- |
Alytus:   Alutys  Druskininkai  Varēna  Lazdijai 
Kaunas:   Birštonas  Jonava  Kaišiadorys  Kaunas  Kaunasin kaupunkikunta  Kēdainiai  Prienai  Raseiniai 
Klaipėda:   Klaipėdan kaupunkikunta  Klaipėdan kunnallispiiri  Kretinga  Neringa  Palangan kaupunkikunta  Skuodas  Šilutė 
Marijampolė:   Kalvarija  Marijampolėn kunta  Šakiai  Vilkaviškis  Kazlų Rūdan kunta 
Panevėžys:   Biržai  Kupiškis  Panevėžysin kaupunkikunta  Panevėžysin kunnallispiiri  Pasvalys  Rokiškis 
Šiauliai:   Akmenė  Joniškis  Kelmė  Pakruojis  Radviliškis  Šiauliain kaupunkikunta  Šiauliain kunnallispiiri 
Tauragė:   Jurbarkas  Pagėgiai  Šilalė  Tauragė 
Telšiai:   Mažeikiai  Plungė  Rietavas  Telšiai 
Utena:   Anykščiai  Ignalina  Utena  Visaginasin kaupunkikunta  Zarasai  Molėtai 
Vilna:   Elektrėnai  Šalčininkai  Širvintos  Švenčionys  Trakai  Ukmergė  Vilnan kaupunkikunta  Vilnan kunnallispiiri
Adélienmaa

Adélienmaan sijainti Etelämantereella.
Ranskalainen tutkimus- ja sääasema Dumont d’Urville Station Adélienmaalla.
Adélienmaa tai Adélienrannikko on osa Etelämantereen rannikkoa Point Aldenista Pourquoi Pas Point’iin. Rantaviivan pituus on 350 kilometriä, ja alueeseen kuuluu noin 2 600 kilometriä pitkä sektori etelänavalle asti. Alue on pääosin jään peitossa. Se on hallinnollisesti osa Ranskan eteläisiä ja antarktisia alueita. Se jää kuitenkin Australian Etelämantereesta vaatiman sektorin sisään. Kaikki aluevaatimukset 60 leveysasteen eteläpuolelta ovat edelleen vailla virallista kansainvälistä vahvistusta.
Historia

Alueen kartoitti vuonna 1837 ranskalainen tutkimusmatkailija Jules Dumont d’Urville, joka antoi sille nimen Adélie-vaimonsa mukaan.
Australialainen geologi Douglas Mawson teki Adélienmaahan tutkimusretken vuonna 1912. Mawson perusti tutkimusaseman, joista käsin tehdyillä rekiretkillä kartoitettiin aluetta laajalti. Mawson onnistui palaamaan hädin tuskin eräältä pitkältä retkeltä elävänä takaisin, kun kaksi hänen toveriaan kuoli, toinen putosi railoon ja toinen sairastui ja kuoli.
Vuodesta 1956 alueella on ollut pysyvästi miehitetty ranskalainen tutkimusasema Dumont d’Urville, joka on nimetty Jules Dumont d’Urvillen mukaan. Talvella tutkimusasemalla on noin 30 henkilöä ja kesällä jopa 120 henkilöä.
Aiheesta muualla

Kuvia tai muita tiedostoja aiheesta Adélienmaa Wikimedia Commonsissa
Retkikunnan vuonna 1840 Etelämantereelta tuomia kiviä.
Al-Qa’im

| Qaim (القائم, al-Qa’im) |
| --- | --- |
 Qaim
 Koordinaatit: 34.3965°N, 40.9902°E 
Valtio:  Irak
Maakunta:  Anbarin maakunta
piirikunta:  Qaimin piirikunta
Infobox OKVirheellinen NIMI-arvo: 
Qaim eli al-Qa’im (tai al-Qaim, al-Ka’im, al-Kaim; arab. القائم‎) on rajakaupunki Länsi-Irakin Anbarin maakunnassa, Eufratjoen etelärannalla, Syyrian rajalla. Maakuntakeskus Ramadi sijaitsee kaupungista on linnuntietä 239 kilometriä ja pääkaupunki Bagdad 336 kilometriä itäkaakkoon.[lähde? ]
Al-Qa’imin sijainti Syyrian rajalla. Syyrian puoleinen rajakaupunki on Abu Kamal.
Rajakaupunki on yksi kolmesta virallisesta Irakin ja Syyrian välisistä maanteiden rajanylityspisteistä ja on strategisesti tärkeä. Kaupungissa on sementtitehdas ja sinne johtaa myös rautatie. Kaupungin etelälaidalla on 317,9 metriä korkea Husaiban televisiolähetinmasto. Al-Qaimin piirikunnassa viljellään maata Eufratin varrella, ja seudun maaperää on kuvattu ravinteikkaaksi.[lähde? ]
Qaimin kaupunki on Anbarin maakunnan Qaimin piirikunnan hallintokeskus. Vuoden 2014 tammikuussa Qaimin piirikunnassa arvioitiin asuvan 10 prosenttia koko maakunnan väestöstä (1,482 milj. as.) eli noin 150 000 ihmistä. Samaan piirikuntaan kuuluva Karabilan kaupunki on kasvanut kiinni al-Qaimin taajaman itäosaan.[lähde? ]
Qaimin seudun fosfaattikaivoksen yhteyteen rakennettu, vuonna 1984 toimintansa aloittanut lannoitetehdas teki Irakin omavaraiseksi lannoitteiden osalta. Osa lannoitetehtaan tuotannosta vietiin ulkomaille. Yhdysvaltojen mukaan osa laitoksesta muutettiin sittemmin uraanin rikastuslaitokseksi ja laitoksen vuosina 1984–1990 rikastamaa uraania käytettiin Irakin ydinaseohjelmassa. Persianlahden sodan aikana vuonna 1991 uraanin rikastuslaitos tuhottiin.
Irakin sodan aikana kaupunki oli raskaiden taistelujen kohteena keväällä 2005 sen jälkeen, kun joukko asemiehiä oli ensin pakottanut kaupungin poliisijoukot jättämään kaupungin.
Kesäkuussa 2014 ääri-islamistisen Isisin taistelijat ottivat kaupungin hallintaansa. Muutamaa päivää aiemmin Syyrian puolelta tulleet Vapaan Syyrian armeija ja al-Nusran rintama olivat vallanneet kaupungin Irakin hallinnolta. Väkivaltaisuuksien johdosta monet seudun asukkaista ovat paenneet kotiseudultaan. Isisiä vastaan taistellessaan Yhdysvaltain johtamien Nato-maiden liittouma on tehnyt monia ilmaiskuja Qaimin seudulle. Irakin armeija uutisoi vallanneensa al-Qaimin 3. marraskuuta 2017. Kaupunki oli viimeinen Isisin hallitsema Syyrian ja Irakin välinen rajanylityspaikka.
Yhdysvaltain armeijan helikoptereita ja sen miehittäjäjoukkoja Irakin sodan aikana.
Aiheesta muualla

Kuvia tai muita tiedostoja aiheesta Al-Qa’im Wikimedia Commonsissa
ISIS kills 52 men in Iraq (9.4.2015) (englanniksi) (cnn.com)
Air strike kills 17 Islamic State militants, Baghdadi said nearby (26.2.2015) (Arkistoitu – Internet Archive) (englanniksi) (reuters.com)
Iraq: Airstrike against an ISIL Weapons Production Facility, Jan. 23, near Al Qaim, Iraq (16.2.2015) (englanniksi) (liveleak.com)
Fate of ‘critically wounded’ ISIS chief unclear (8.11.2014) (englanniksi) (alarabiya.net)
Alan B. Krueger

Krueger vuonna 2017
Alan Bennett Krueger (17. syyskuuta 1960 – 16. maaliskuuta 2019) oli Princetonin yliopiston taloustieteen professori. Barack Obama nimitti hänet maaliskuussa 2009 apulaisvaltiovarainministeriksi ja vuonna 2011 talousneuvoston puheenjohtajaksi. Vuosina 1994 hän oli työministeriön pääekonomisti.
Kruegerin David Cardin kanssa tekemä tutkimus haastoi perinteisen ajattelun siitä, että vähimmäispalkka tekee nuorille, heikkotaitoisille ja vähiten koulutetuille vaikeaksi saada töitä ja on siksi köyhien edun vastaista. Tutkimuksessa tarkastelluissa pikaruokaloissa työllistettiin enemmän ihmisiä vähimmäispalkan 5,05 dollariin nostaneessa New Jerseyssä kuin sen 4,25 dollarissa pitäneessä Pennsylvaniassa.
Kruegerin kirjoja ovat Education Matters: Selected Essays by Alan B. Krueger, Inequality in America: What Role for Human Capital Policies? ja What Makes a Terrorist: Economics and the Roots of Terrorism.
Krueger löydettiin kuolleena kotoaan 16. maaliskuuta 2019. Hänen perheensä vahvisti kuolinsyyn itsemurhaksi.
Al-Qaryatayn

| Al-Qaryatayn (القريتين) |
| --- | --- |
 Näkymä al-Qaryatayniin joulukuussa 2015.
 Al-Qaryatayn
 Koordinaatit: 34.14°N, 37.14°E 
Valtio:  Syyria
Maakunta:  Homs
Piirikunta:  Homs
Väkiluku:  noin 40 000
Infobox OKVirheellinen NIMI-arvo: 
Al-Qaryatayn (arab. القريتين‎) on kaupunki Syyrian Homsin maakunnassa. Kaupunki sijaitsee aavikolla ja ennen Syyrian sisällissotaa sen väestön valtaosa oli muslimeja noin viidenneksen ollessa kristittyjä. Isis valtasi sittemmin kaupungin tuhoten sen vanhan Mar Elianin luostarin ja ajaen kristittyjen pääosan pakolaisiksi. Kaupungissa oli ennen Isisin tuloa noin 40 000 asukasta ja tuhansia pakolaisia muualta Syyriasta.